Ott Raukas

Ott Raukas (õieti Ottmar Raukas; 23. jaanuar 1911 Kurista vald – 2. juuli 1962 Tallinn) oli eesti ooperilaulja (bass).

Pärast õpetajate seminari läbimist ja enne lauljakarjääri algust töötas Ott Raukas kooliõpetajana. 

Tallinna Konservatooriumi (Aleksander Arderi klassis) lõpetamise järel 1938. aastal sai temast ligi veerandsajaks aastaks Ooperi- ja Balletiteatri Estonia laulja – Benno Hanseni (1891–1952) kõrval Eesti tuntuim bass. 

Ott Raukas on olnud nii Leporello Mozarti "Don Juanis" (1952) kui ka Bartolo "Figaro pulmas" (1958). Samuti jõudis ta laulda mitmes Wagneri ooperis (Hermann "Tannhäuseris" 1942, Daland "Lendavas hollandlases” 1958). Rohkem kui ühes lavastuses oli ta Puccini "Boheemi" Colline, Anton Rubinsteini "Deemoni" Gudal, Tšaikovski ooperis "Jolanthe" René.

Ott Raukase lauljatee sai ootamatu lõpu, kui ta hukkus filmivõtete aegu toimunud mootorrattaõnnetuses.SAATUSE IROONIA: viinavihkajast Ott Raukas hukkus filmivõtetel, kus mängis joodikut 

Tunnustus
1957 Eesti NSV teeneline kunstnik

Viited

Välislingid
 Muusikaline tund. Ise tehtud, hästi tehtud. Ott Raukast meenutades.

Kategooria:Eesti lauljad
Kategooria:Eesti ooperilauljad
Kategooria:Eesti NSV teenelised kunstnikud
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1911
Kategooria:Surnud 1962